Jānis Lūsis

Jānis Lūsis (født 19. mai 1939 i Jelgava i Latvia, død 29. april 2020) var en latvisk spydkaster. Han representerte Sovjetunionen.

Han begynte som tikamputøver og var rangert som nummer 5 i verden i 1962.

I spydkast vant han sitt første Sovjetmesterskap i 1962. Han skulle vinne elleve til. 

Jānis Lūsis var ubeseiret i 1969, og 19. september i Athen tok han sin 3. EM-tittel i spyd. I det neste friidretts-EM (Helsingfors 1971) ble han den første mannlige friidrettsutøver som har tatt fire EM-titler i samme øvelse. Vinnerkastet på 90,68 m var mer enn 5 meter lengre enn nærmeste konkurrent. Lūsis mistet sin verdensrekord til finske Jorma Kinnunen i 1968, men tok den tilbake i Stockholm den 6. juli 1972, med et kast som målte 93,80 m. Han så dermed ut til å være i kanonform og klar til å forsvare OL-gullet fra 1968.

I spydfinalen i München i 1972 tok Lūsis oppskriftsmessig ledelsen etter første omgang, og økte i tredje med et kast på 89,54 m. I femte omgang kastet vesttyskeren Klaus Wolfermann – for øvrig heiet frem av et meget entusiastisk hjemmepublikum på olympiastadion, hele 90,48, som også var ny olympisk rekord. Lūsis holdt hodet kaldt, slik han hadde for vane, og i sjette og siste omgang klemte han til med sitt lengste kast i konkurransen. Det ble målt til 90,46 m, bare to centimeter kortere enn Wolfermann. Dermed måtte Lūsis ta til takke med sølvmedalje. Lūsis fortsatte å konkurrere i flere år, men måtte innse at han hadde sine beste år bak seg. I Roma-EM i 1974 forsøkte han å ta sin femte EM-tittel, men ble nummer 6, og to år senere, i Montréal, deltok han som en godt voksen mann (37) i sitt fjerde OL, og ble nummer 8.

Hans sønn, Voldemārs, var også spydkaster, og konkurrerte i OL i 2000 og 2004.

Han døde den 29. april 2020 av kreft.

 OL-medaljer 
 1968  Mexico by – 16px|Gull Gull i friidrett, spydkast   Sovjetunionen
 1972  München – 16px|Sølv Sølv i friidrett, spydkast   Sovjetunionen
 1964  Tokyo – 16px|Bronse Bronse i friidrett, spydkast   Sovjetunionen

 EM-medaljer 
 EM 1962  Beograd – 16px|Gull Gull i spydkast
 EM 1966  Budapest – 16px|Gull Gull i spydkast
 EM 1969  Athen – 16px|Gull Gull i spydkast
 EM 1971  Helsingfors – 16px|Gull Gull i spydkast

Referanser

 Eksterne lenker 


Kategori:Personer fra Jelgava
Kategori:Latviske spydkastere
Kategori:Sovjetiske spydkastere
Kategori:Olympiske mestere for Sovjetunionen
Kategori:Olympiske mestere i spydkast
Kategori:Europamestere i friidrett for Sovjetunionen
Kategori:Olympiske sølvmedaljevinnere for Sovjetunionen
Kategori:Olympiske bronsemedaljevinnere for Sovjetunionen
Kategori:Deltakere for Sovjetunionen under EM i friidrett 1962
Kategori:Medaljevinnere under Sommer-OL 1964
Kategori:Deltakere for Sovjetunionen under Sommer-OL 1964
Kategori:Friidrettsutøvere under Sommer-OL 1964
Kategori:Deltakere  for Sovjetunionen under EM i friidrett 1966
Kategori:Medaljevinnere under Sommer-OL 1968
Kategori:Deltakere for Sovjetunionen under Sommer-OL 1968
Kategori:Friidrettsutøvere under Sommer-OL 1968
Kategori:Deltakere  for Sovjetunionen under EM i friidrett 1969
Kategori:Deltakere  for Sovjetunionen under EM i friidrett 1971
Kategori:Medaljevinnere under Sommer-OL 1972
Kategori:Deltakere for Sovjetunionen under Sommer-OL 1972
Kategori:Friidrettsutøvere under Sommer-OL 1972